**Datum:** 17/02/2020

**DOKUMENTACIJA ZA NADMETANJE**

**Poziv na dostavu ponuda za nabavu „Izgradnja fotonaponske elektrane Vinkoprom Vukovar I za vlastite potrebe“**

**Oznaka nabave 06-0021**

SADRŽAJ

[1. PODACI O NARUČITELJU 5](#_Toc32569110)

[2. KOMUNIKACIJA PONUDITELJA/ZAJEDNICE PONUDITELJA S NARUČITELJEM 5](#_Toc32569111)

[Kontakt podaci 5](#_Toc32569112)

[Način komunikacije 5](#_Toc32569113)

[Načelo transparentnosti i jednakog postupanja 6](#_Toc32569114)

[Usklađenost s Općom direktivom o zaštiti podataka (eng. General Data Protection Regulation (GDPR)) 6](#_Toc32569115)

[Razmjena podataka s Upravljačkim tijelom (UT), Posredničkim tijelom prve razine (PT1), Posredničkim tijelom druge razine (PT2), tijelima u sustavu upravljanja i kontrole (SUK) i trećim stranama 7](#_Toc32569116)

[Objava odgovora na upite Ponuditelja/zajednice ponuditelja 7](#_Toc32569117)

[Izmjene DZN i rokova za dostavu ponuda 7](#_Toc32569118)

[3. POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA 8](#_Toc32569119)

[Provedba postupka nabave 8](#_Toc32569120)

[Izjava o sukobu interesa 8](#_Toc32569121)

[Odredbe Zakona o javnoj nabavi (ZJN) vezano za sukob interesa 8](#_Toc32569122)

[Sprječavanje sukoba interesa 9](#_Toc32569123)

[4. POČETAK POSTUPKA NABAVE 9](#_Toc32569124)

[5. PROCIJENJENA VRIJEDNOST NABAVE 9](#_Toc32569125)

[6. PRAVNA OSNOVA 9](#_Toc32569126)

[7. VRSTA POSTUPKA NABAVE 10](#_Toc32569127)

[8. OPIS PREDMETA NABAVE 10](#_Toc32569128)

[9. TEHNIČKE SPECIFIKACIJE 11](#_Toc32569129)

[10. OBAVEZNI RAZLOZI ISKLJUČENJA - UVJETI KOJE MORAJU ISPUNJAVATI POTENCIJALNI PONUDITELJI 11](#_Toc32569130)

[11. KRITERIJI ODABIRA 12](#_Toc32569131)

[Opće informacije 12](#_Toc32569132)

[Postupanje u slučaju Ponuda s identičnim brojem bodova 12](#_Toc32569133)

[Podjela kriterija 13](#_Toc32569134)

[Kriteriji sposobnosti 13](#_Toc32569135)

[Kriteriji za ENP 16](#_Toc32569136)

[Formula za izračun ENP 22](#_Toc32569137)

[12. NAČELO JEDNAKOVRIJEDNOSTI 23](#_Toc32569138)

[13. MJESTO IZVOĐENJA RADOVA 23](#_Toc32569139)

[14. PRIPREMA I DOSTAVA PONUDA 23](#_Toc32569140)

[15. IZMJENA I/ILI DOPUNA PONUDE 24](#_Toc32569141)

[16. ODUSTAJANJE OD PONUDE 24](#_Toc32569142)

[17. PRAVILA DOSTAVE DOKUMENATA 25](#_Toc32569143)

[18. ROK VALJANOSTI PONUDE 26](#_Toc32569144)

[19. ROK ZA DOSTAVU PONUDA 26](#_Toc32569145)

[20. ODREDBE KOJE SE ODNOSE NA ZAJEDNICU PONUDITELJA 27](#_Toc32569146)

[21. JAMSTVO ZA OZBILJNOST PONUDE 27](#_Toc32569147)

[22. JAMSTVO ZA UREDNO IZVRŠENJE UGOVORA 28](#_Toc32569148)

[23. JAMSTVO ZA JAMSTVENI ROK 29](#_Toc32569149)

[24. ROK ZA DONOŠENJE ODLUKE 30](#_Toc32569150)

[25. ROK ZA ŽALBU NA ODLUKU 30](#_Toc32569151)

[26. ROK ZA POTPISIVANJE UGOVORA 31](#_Toc32569152)

[27. ROK ZA UVOĐENJE U POSAO 31](#_Toc32569153)

[28. ROK ZA IZVRŠENJE UGOVORA 31](#_Toc32569154)

[29. ROK, NAČIN I UVJETI PLAĆANJA 32](#_Toc32569155)

# PODACI O NARUČITELJU

Naziv naručitelja: VINKOPROM d.o.o. za unutarnju i vanjsku trgovinu

Adresa: Hrvoja Vukčića Hrvatinića 108, 32100 Vinkovci

OIB: 00721719381

Internet adresa: <http://www.vinkoprom.com>

Telefon: +385 99 32 43 716

# KOMUNIKACIJA PONUDITELJA/ZAJEDNICE PONUDITELJA S NARUČITELJEM

## Kontakt podaci

**Kontakt osobe: Vladimir Raguž, Stanislav Raguž**

**Hrvoje Renka (+385 95 9168 711, +385 91 7212 147)**

**E-mail: vladimir.raguz@vinkoprom.com,** [**stanislav.raguz@vinkoprom.com**](mailto:stanislav.raguz@vinkoprom.com)**,**

[**Hrvoje.Renka@ecorys.com**](mailto:Hrvoje.Renka@ecorys.com)

Način komunikacije

**Komunikacija i bilo koja druga razmjena informacija** između Naručitelja i Ponuditelja/zajednice ponuditelja obavljat **će se putem e-maila s navedenim kontakt osobama.**

**Zbog lakše komunikacije te za potrebe revizijskog traga, poruke moraju biti naslovljene naslovom:**

**„Izgradnja fotonaponske elektrane Vinkoprom Vukovar I za vlastite potrebe“ – upit za pojašnjenjem Dokumentacije za nadmetanje**.

## Načelo transparentnosti i jednakog postupanja

**Zbog načela transparentnosti, jednakog postupanja prema svim zainteresiranim stranama te za potrebe revizijskog traga, Naručitelj će odgovoriti** na zahtjev za dodatne informacije i pojašnjenja **ako je zahtjev poslan putem e-maila na gore navedene adrese** (molimo da se sve tri adrese dodaju u primatelje poruke).

**NAPOMENA:**

Budući da Točka 8.2 Dodatka 2 „Postupci nabave za osobe koje nisu obveznici zakona o javnoj nabavi“, koja definira obvezne elemente Dokumentacije za nadmetanje (u daljnjem tekstu: DZN), propisuje obvezno dodavanje telefonskog kontakta, navedeno je dodano u DZN, no **napominjemo kako je navedeni način komunikacije potpuno netransparentan i ne ostavlja revizijski trag. Sa svrhom jednakog postupanja prema svim Ponuditeljima/zajednicama ponuditelja, u slučaju telefonskog poziva, Ponuditelji/zajednice ponuditelja bit će zamoljeni da isti upit bude upućen i putem elektroničke pošte** kako bi se osigurao revizijski trag te odgovorilo na upit svim potencijalnim Ponuditeljima/zajednicama ponuditelja putem internetske stranice [www.strukturnifondovi.hr](http://www.strukturnifondovi.hr).

U svrhu jednakog postupanja prema svim Ponuditeljima, **svi odgovori na upite zaprimljene na gore definiran način bit će objavljeni na internetskoj stranici** [www.strukturnifondovi.hr](http://www.strukturnifondovi.hr).

## Usklađenost s Općom direktivom o zaštiti podataka (eng. General Data Protection Regulation (GDPR))

S ciljem zaštite podataka, upiti će biti anonimizirani, odnosno, u objavljenim odgovorima na upite neće biti navedeno koji je potencijalni Ponuditelj poslao upit.

## Razmjena podataka s Upravljačkim tijelom (UT), Posredničkim tijelom prve razine (PT1), Posredničkim tijelom druge razine (PT2), tijelima u sustavu upravljanja i kontrole (SUK) i trećim stranama

Napominjemo kako će svi navedeni upiti, uključujući i identitet pošiljatelja upita, u skladu s ugovornim obvezama Naručitelja, biti proslijeđeni Fondu za zaštitu okoliša i energetsku učinkovitost za potrebe redovitog izvještavanja o provedbi projekta te sa svrhom revizijskog traga, a Fond za zaštitu okoliša i energetsku učinkovitost, u ulozi PT2 ima ovlasti proslijediti navedene podatke ostalim tijelima u SUK-u te Europske komisije[[1]](#footnote-1).

## Objava odgovora na upite Ponuditelja/zajednice ponuditelja

Pod uvjetom da je zahtjev pravovremen[[2]](#footnote-2), posljednje dodatne informacije i objašnjenja vezana uz DZN Naručitelj će na internetsku stranicu [www.strukturnifondovi.hr](http://www.strukturnifondovi.hr) staviti na raspolaganje najkasnije pet dana (5) prije isteka roka za dostavu ponuda.

## Izmjene DZN i rokova za dostavu ponuda

Ukoliko Naručitelj za vrijeme roka za dostavu ponuda mijenja dokumentaciju, osigurat će dostupnost izmjena svim zainteresiranim gospodarskim subjektima na istom mjestu na kojem je objavljena osnovna Obavijest o nabavi (u daljnjem tekstu: OoN), DZN i pojašnjenja dokumentacije. **Naručitelj nema obvezu svakoga Ponuditelja/zajednicu ponuditelja ponaosob obavijestiti o navedenim izmjenama.**

Ukoliko procijeni potrebnim, Naručitelj može produljiti rok za dostavu ponuda i produljenje će biti razmjerno važnosti pojašnjenja i/ili izmjeni dokumentacije u skladu s procjenom Naručitelja.

**Ukoliko nema potrebe za značajnim izmjenama OoN, DZN ili bilo kojeg dokumenta koji predstavlja sastavni dio DZN, Naručitelj nema pravo produžiti originalno objavljeni rok za dostavu ponuda** budući da navedeno krši načela transparentnosti, otvara sumnju na pogodovanje određenom Ponuditelju/zajednici ponuditelja te Naručitelja dovodi u opasnost od financijskih korekcija.

# POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA

## Provedba postupka nabave

**Postupak nabave za potrebe VINKOPROM d.o.o. provodi Ecorys Hrvatska d.o.o.**

## Izjava o sukobu interesa

**VINKOPROM d.o.o. nema gospodarskih subjekata s kojima je u sukobu interesa.**

## Odredbe Zakona o javnoj nabavi (ZJN) vezano za sukob interesa

Pravna osnova ovoga poglavlja nije definirana Dodatkom 2. „Postupci nabave za osobe koje nisu obveznici Zakona o javnoj nabavi“, nego ZJN koji sukob interesa definiraju na sljedeći način:

***Članak 76.***

(1) Sukob interesa između naručitelja i gospodarskog subjekta obuhvaća situacije kada predstavnici naručitelja ili pružatelja usluga službe nabave koji djeluje u ime naručitelja, koji su uključeni u provedbu postupka javne nabave ili mogu utjecati na ishod tog postupka, imaju, izravno ili neizravno, financijski, gospodarski ili bilo koji drugi osobni interes koji bi se mogao smatrati štetnim za njihovu nepristranost i neovisnost u okviru postupka, a osobito:

1. ako predstavnik naručitelja istodobno obavlja upravljačke poslove u gospodarskom subjektu, ili

2. ako je predstavnik naručitelja vlasnik poslovnog udjela, dionica odnosno drugih prava na temelju kojih sudjeluje u upravljanju odnosno u kapitalu toga gospodarskog subjekta s više od 0,5 %.

(2) Predstavnikom naručitelja u smislu ovoga članka smatra se:

1. čelnik te član upravnog, upravljačkog i nadzornog tijela naručitelja

2. član stručnog povjerenstva za javnu nabavu

3. druga osoba koja je uključena u provedbu ili koja može utjecati na odlučivanje naručitelja u postupku javne nabave, i

4. osobe iz točaka 1., 2. i 3. ovoga stavka kod pružatelja usluga nabave koji djeluju u ime naručitelja.

(3) Gospodarskim subjektom iz stavka 1. ovoga članka smatra se ponuditelj, član zajednice i podugovaratelj.

## Sprječavanje sukoba interesa

Naručitelj će u postupku nabave poduzeti prikladne mjere da učinkovito spriječi, prepozna i ukloni sukobe interesa u vezi s postupkom nabave kako bi se izbjeglo narušavanje tržišnog natjecanja i osiguralo jednako postupanje prema svim gospodarskim subjektima.

**Svi članovi Odbora za odabir također će, prije pristupanja vrednovanju pristiglih Ponuda, potpisati odgovarajuću Izjavu o nepostojanju sukoba interesa. U skladu s odredbama ZJN identičnu Izjavu potpisat će i predstavnici Ecorys Hrvatska d.o.o. uključeni u provedbu nabave.**

Sukladno točki 5.3. Dodatka 2. „Postupci nabave za osobe koje nisu obveznici Zakona o javnoj nabavi“, Osoba ovlaštena za zastupanje NOJN-a ili osoba imenovana za provođenje postupka nabave NOJN-a izuzima se iz postupka nabave u slučaju postojanja sukoba interesa.

# POČETAK POSTUPKA NABAVE

Početkom postupka nadmetanja s objavom Obavijesti o nabavi (u daljnjem tekstu: OoN) smatra se prvi sljedeći dan nakon objave OoN i DZN na internetskoj stranici [www.strukturnifondovi.hr](http://www.strukturnifondovi.hr). **Sva natječajna dokumentacija objavljena je dana 17/02/2020.**

# PROCIJENJENA VRIJEDNOST NABAVE

**Procijenjena vrijednost nabave iznosi 949.375,00 HRK + PDV**.

# PRAVNA OSNOVA

**DZN je u potpunosti usklađena s odredbama Dodatka 2. „Postupci nabave za osobe koje nisu obveznici Zakona o javnoj nabavi“** te:

1. Poglavlje 3: Popis gospodarskih subjekata s kojima je naručitelj u sukobu interesa – Točka 2. Dodatka 2. „Postupci nabave za osobe koje nisu obveznici zakona o javnoj nabavi“ poziva se na **odredbe Zakona o javnoj nabavi, Poglavlje 8 Sukob interesa.**
2. Poglavlje 11: Kriteriji odabira – poglavlje je u **usklađeno s odredbama EU direktiva 2014/24/EU[[3]](#footnote-3) i 2014/25/EU[[4]](#footnote-4).**
3. U relevantnim dijelovima
4. **Dodatak 1.2: Opći uvjeti Ugovora**
5. **Zakon o poslovima i djelatnostima prostornog uređenja i gradnje**
6. **Zakon o izmjenama i dopunama Zakona o poslovima i djelatnostima prostornog uređenja i gradnje**

# VRSTA POSTUPKA NABAVE

**Postupak nadmetanja s objavom Obavijesti o nabavi koji se provodi** **na osnovi Točke 5 Dodatka 2. „Postupci nabave za osobe koje nisu obveznici zakona o javnoj nabavi“**, a koji je sastavni dio dokumentacije Poziva „Povećanje energetske učinkovitosti i korištenja obnovljivih izvora energije u uslužnom sektoru (turizam, trgovina)“, referentni broj Poziva: KK.04.1.2.01. Navedeni Poziv i dodatak 2. dostupni su na internetskoj stranici <https://strukturnifondovi.hr/natjecaji/povecanje-energetske-ucinkovitosti-i-koristenja-obnovljivih-izvora-energije-u-usluznom-sektoru-turizam-trgovina/>.

Nabava nije podijeljena u grupe.

# OPIS PREDMETA NABAVE

Naručitelj nabavlja **fotonaponsku elektranu za vlastite potrebe**. Nabava uključuje isporuku sastavnih dijelova fotonaponske elektrane te njihovo instaliranje na lokaciji definiranoj u Poglavlju 13. DZN: Mjesto izvođenje radova.

Izgradnja fotonaponske elektrane snage 117,12 na DC strani elektrane i 95,2 kW na AC strani elektrane. Ukupno će se ugraditi 384 modula minimalne snage 305 W.

Ukupna potencijalna godišnja proizvodnja fotonaponske elektrane iznositi ce 118.339 kWh.

**Detaljni podaci o vrsti, opsegu i općoj prirodi radova te vrsti, količini i načinu isporuke robe detaljno su opisani u nastavku DZN, Tehničkim specifikacijama te Troškovniku.**

Svi zainteresirani Ponuditelji/zajednice ponuditelja prilikom sastavljanja ponude dužni su uzeti u obzir javno objavljenu DZN s pripadajućim Dodacima[[5]](#footnote-5) i Prilozima[[6]](#footnote-6).

# TEHNIČKE SPECIFIKACIJE

**Detaljne tehničke specifikacije nalaze se u Dodatku 1** . Tehničke specifikacije predstavljaju sastavni dio DZN.

U skladu s Točkom 7.1 Dodatka 2. „Postupci nabave za osobe koje nisu obveznici zakona o javnoj nabavi“ te Priloga 12 EU Direktive2014/24/EU, na sve norme definirane u Tehničkim specifikacijama primjenjive su odredbe Poglavlja 12. DZN: Načelo jednakovrijednosti.

# OBAVEZNI RAZLOZI ISKLJUČENJA - UVJETI KOJE MORAJU ISPUNJAVATI POTENCIJALNI PONUDITELJI

Naručitelj je obvezan isključiti Ponuditelja/zajednicu ponuditelja iz postupka ukoliko:

a) ako je on ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima,

b) ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja

c) ako je lažno predstavio ili pružio neistinite podatke u vezi s uvjetima koje je NOJN naveo kao razloge za isključenje ili uvjete kvalifikacije;

d) ako je u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima;

e) je ponuditelj u posljednje tri godine od dana početka postupka javnog nadmetanja učinio težak profesionalni propust odnosno kriv je za neprofesionalno postupanje, a što Naručitelj može dokazati na bilo koji način;

f) ako se sukob interesa ne može ukloniti izuzimanjem člana Odbora za nabavu iz postupka nabave u slučaju postojanja sukoba interesa.

**Nepostojanje razloga za isključenje Ponuditelj/zajednica ponuditelja dokazuje potpisanom Izjavom koju dostavlja s ponudom.** U slučaju zajednice ponuditelja, Izjava se dostavlja za svakoga člana zajednice ponuditelja.

Navedena izjave dodana je kao Prilog 3 DZN. Ovu izjavu nije potrebno ovjeriti kod javnog bilježnika.

# KRITERIJI ODABIRA

## Opće informacije

**Kriterij za odabir najboljeg Ponuditelja je ekonomski najpovoljnija ponuda** (najbolja vrijednost za novac). Navedeni kriterij uz cjenovni u obzir uzima i necjenovne čimbenike.

Kriteriji odabira uz sva dodatna pojašnjenja i zakonsku osnovu za njihovo korištenje navedeni su u tekstu i Tablici ispod.

## Postupanje u slučaju Ponuda s identičnim brojem bodova

Ako dvije ili više valjanih Ponuda budu jednako rangirane prema kriterijima za odabir Ponude, **Naručitelj će odabrati Ponudu koja je zaprimljena ranije.**

**Ako Ponuditelj nakon dostave ponude dostavi izmjenu i/ili dopunu ponude, kao vrijeme zaprimanja ponude smatra se vrijeme kada je dostavljena posljednja izmjena i/ili dopuna.**

## Podjela kriterija

Kriteriji su podijeljeni na kriterije sposobnosti ponuditelja te kriterije za odabir ekonomski najbolje ponude (u daljnjem tekstu: ENP).

### Kriteriji sposobnosti

Kriteriji sposobnosti predstavljaju osnovu za vrednovanje minimalnih uvjeta za izvedbu fotonaponske elektrane koja je predmet ove nabave od strane Ponuditelja/zajednice ponuditelja. **Cilj kriterija sposobnosti je osigurati da Ponuditelj/zajednica ponuditelja ostvaruje minimalne tehničke/stručne uvjete.**

Definirani kriteriji i način dokazivanja uz sva dodatna pojašnjenja navedeni su u tekstu ispod:

1. **U zadnjih 5 godina minimalno jedna izgrađena fotonaponska elektrana DC snage minimalno jednake DC snazi fotonaponske elektrane koja je predmet nabave. Podaci o navedenoj DC snazi definirani su u Poglavlju 8.: Opis predmeta nabave.**

**POJAŠNJENJE:**

Relevantnim minimalnim iskustvom procjenjuje se izgradnja minimalno jedne fotonaponske elektrane snage minimalno jednake DC snazi fotonaponske elektrane koja je predmet nabave.

**REFERENCA ZA PROVJERU:**

Referenca Ponuditelja/zajednice ponuditelja u obliku potvrde treće strane o uredno izvedenim radovima s jasno navedenom DC snagom i datumom završetka izgradnje.

1. **Dokaz da Ponuditelj/članovi zajednice ponuditelja nije/nisu bio/bili u blokadi 6 mjeseci prije isteka roka za dostavu Ponuda**

**POJAŠNJENJE:**

Kriterij je usklađen s Točkom 2. Dodatka 2. „Postupci nabave za osobe koje nisu obveznici zakona o javnoj nabavi“ koje definiraju načelo racionalnog i efikasnog trošenja javnih sredstava: Naručitelju nije bitno je li račun Ponuditelja bio blokiran 2 ili 122 dana u prethodnih 6 mjeseci – oba primjera sugeriraju da Ponuditelj/član(ovi) zajednice ponuditelja ima(ju) problema u poslovanju, a riječ je o nabavi velike vrijednosti te sustavu čiji je radni vijek u trajanju od cca 30 godina.

**REFERENCA ZA PROVJERU:**

Dokazuje se relevantnim dokumentom poput: u slučaju RH: SOL2/BON2 ili drugim jednakovrijednim dokumentom ne starijim od 30 dana; u slučaju ostalih zemalja: u skladu s regulativom zemlje u kojoj je pravni nastan Ponuditelja/zajednice ponuditelja ne starijim od 30 dana; u slučaju nepostojanja jednakovrijednog dokumenta, potvrdom banke Ponuditelja/zajednice ponuditelja ne starijom od trideset dana).

U slučaju zajednice ponuditelja, dokaz dostavljaju svi članovi zajednice ponuditelja.

1. **Dokaz da Ponuditelj/minimalno jedan član zajednice ponuditelja zapošljava ili ima ugovor o poslovnoj suradnji s minimalno jednim ovlaštenim voditeljem građenja elektrotehničke struke**

**POJAŠNJENJE:**

Reference za provjeru usklađene su s odredbama Čl. 25b. St. 2. Zakona o izmjenama i dopunama Zakona o poslovima i djelatnostima prostornog uređenja i gradnje koji je stupio na snagu s 01.01.2019 te relevantnim člancima Zakona o poslovima i djelatnostima prostornog uređenja i gradnje. U slučaju osoba koje nisu upisane u niti jedan od navedenih imenika komora na području RH, a ne ishode potvrdu komore vezano uz ispunjavanje propisanih uvjeta za povremeno ili privremeno obavljanje poslova na području RH do trenutka potpisa Ugovora, Naručitelj ima pravo poništiti Natječaj i sklopiti Ugovor o nabavi na temelju pregovaranja s ponuditeljima pod uvjetima da se izvorni uvjeti iz istog postupka nisu izmijenili. U potonjem slučaju nema obveze ponovnog javnog objavljivanja, već se šalje upit za ponudu određenom broju (najmanje tri) gospodarska subjekata koji prema Naručitelju mogu izvršiti predmet nabave (mogu biti i ponuditelji koji su već dostavljali Ponude u postupku koji je poništen), na temelju prethodno obavljene analize tržišta (mora postojati dokaz o obavljenoj analizi), osiguravajući pri tome tržišno natjecanje na način da svi subjekti pod jednakim uvjetima mogu sudjelovati u tom postupku, na jedinstvenom tržištu Europske unije[[7]](#footnote-7).

**REFERENCA ZA PROVJERU:**

**Dokaz o zapošljavanju/poslovnoj suradnji:**

Preslika ugovora o radu/poslovnoj suradnji.

**Dokaz stručne sposobnosti stručnjaka:**

a) Potvrda o upisu u Imenik ovlaštenih voditelja građenja/radova odgovarajuće struke, ili

b) Potvrda o upisu u Imenik stranih ovlaštenih voditelja građenja/radova odgovarajuće struke, ili

c) Potvrda hrvatske komore inženjera odgovarajuće struke, za povremeno ili privremeno obavljanje poslova ovlaštenih voditelja građenja/radova, ili

d) Važeće ovlaštenje za voditelja građenja/radova odgovarajuće struke u svojstvu odgovorne osobe u državi iz koje dolazi i Izjavu kojom potvrđuje da će, ako njegova ponuda bude odabrana kao najpovoljnija, do potpisa Ugovora Ponuditelj/zajednica ponuditelja dostaviti Potvrdu relevantne komore vezano uz ispunjavanje propisanih uvjeta za povremeno ili privremeno obavljanje poslova sukladno relevantnim člancima Zakona o poslovima i djelatnostima prostornog uređenja i gradnje, ili

e) Izjavu kojom stručnjak potvrđuje da u državi svoga sjedišta ne mora posjedovati traženo ovlaštenje za obavljanje poslova voditelja građenja, te da će, ako Ponuda bude odabrana kao najpovoljnija, do potpisa Ugovora dostaviti Potvrdu relevantne komore vezano uz ispunjavanje propisanih uvjeta za povremeno ili privremeno obavljanje poslova sukladno relevantnim člancima Zakona o poslovima i djelatnostima prostornog uređenja i gradnje.

**NAPOMENA:**

Stručnjak na kojeg se odnose odredbe gore definiranih uvjeta sposobnosti ne mora nužno biti stručnjak čiji se životopis prilaže u skladu s kriterijima ENP DZN u točki ispod (Kriteriji za ENP). Ukoliko je riječ o dvije različite osobe, Ponuditelj/zajednica ponuditelja zasebno dokazuje ostvarivanje kriterija sposobnosti/kriterija za ENP za svakoga stručnjaka ponaosob na način koji je definiran u relevantnim dijelovima teksta.

### Kriteriji za ENP

Kriteriji za ENP rangiraju sve ponude Ponuditelje/zajednice ponuditelja koji zadovoljavaju gore navedene minimalne uvjete sposobnosti i osnova su za odabir ekonomski najbolje ponude. **Svaki od kriterija se boduje, a konačna odluka o najboljoj Ponudi donosi se zbrajanjem vrijednosti svih bodovanih kategorija.**

**Kriteriji su dodani u skladu sa uobičajenom metodologijom vrednovanja** i vrednuju pristigle Ponude procjenjujući sljedeća načela:

1. Relevantnost
2. Djelotvornost
3. Učinkovitost
4. Održivost/rizik održivosti projektnih rezultata
5. Dodanu vrijednost

EU direktiva 2014/24/EU definira kako se kriteriji vrednovanja Ponuditelja/zajednice ponuditelja koriste u kriterijima vrednovanja ENP kada navedeno doprinosi kvaliteti projektne prijave Ponuditelja/zajednice ponuditelja.

U Tablici ispod za svaki od kriterija naveden je način bodovanja, apsolutni i relativni udio kriterija u ukupnoj ocjeni te načini dokazivanja svakoga kriterija.

**Svi navedeni kriteriji definirani su u skladu s odredbama EU direktiva 2014/24/EU i 2014/25/EU.**

| **Kriterij odabira** | **Bodovanje** | **Maksimalan broj bodova/udio u ukupnim bodovima** | **Referenca za provjeru** |
| --- | --- | --- | --- |
| **VRIJEDNOST PONUDE** | | | |
| **Cijena** | XC = CMIN / CX x 30  XC – broj bodova ocjenjivane ponude  CMIN – najniža ponuđena cijena  CX – cijena ocjenjivane ponude  Do maksimalno 30 bodova | 30/30% | **Prilog I: Ponudbeni list** |
| U skladu s odredbama Čl. 67 EU direktive 2014/24/EU.  **Krajnji trošak za Naručitelja navodi se u Prilogu I: Ponudbeni list i predmet je vrednovanja tijekom odabira najbolje ponude.**  Troškovnik je dodatni dokument u kojem su jasno definirane sve ključne stavke potrebne za lakšu i kvalitetniju izradu Ponude. Troškovnik je dokument orijentacijske prirode.  **U slučaju neusklađenosti troškova navedenih u Troškovniku i u Ponudbenom listu, relevantnom ponudom se smatra krajnji trošak naveden u Ponudbenom listu.**  **Budući da je navedeno kriterij ENP, cijena navedena u Ponudbenom listu predstavlja krajnji trošak za Naručitelja, nije podložna dodatnim izmjenama/pregovorima te će kao takva biti navedena u Ugovoru s odabranim Ponuditeljem.** | | | |
| **RELEVANTNOST I DODANA VRIJEDNOST KVALITETI PROJEKTA** | | | |
| **Iskustvo u izvedbi fotonaponskih elektrana (u posljednjih 5 godina)** | Manje od 5 izgrađenih elektrana – 0 bodova  Od 5 do 10 izgrađenih elektrana – 5 bodova  10 i više izgrađenih elektrana – 10 bodova | 10/10% | **Reference Ponuditelja/zajednice ponuditelja u vidu potvrda treće strane o uredno izvedenim radovima** |
| U skladu s odredbama St. 4 Čl. 58 te St. 2 Čl. 67 EU direktive 2014/24/EU.  **Ponuditelj/zajednica ponuditelja reference dostavlja uz ponudu.** U slučaju zajednice ponuditelja kriterij se boduje kumulativno kao zbroj izgrađenih fotonaponskih elektrana svih članova zajednice ponuditelja.  **Predmet vrednovanja predstavljaju reference Ponuditelja/zajednice ponuditelja u posljednjih 5 godina.**  **Minimalno jedna referenca mora biti u skladu s odredbama definiranima u Kriterijima sposobnosti (DC snage minimalno identične fotonaponskoj elektrani koja je predmet nabave).** | | | |
| **Stručnjak s iskustvom u vođenju projekata izgradnje fotonaponskih elektrana** | Manje od 3 godine iskustva – 0 bodova  Od 3 do 5 godina iskustva – 5 bodova  5 i više godina iskustva – 10 bodova | 10/10% | **Životopis stručnjaka s jasnim referencama na navedeni kriterij** |
| U skladu s odredbama St. 2 Čl. 67 EU direktive 2014/24/EU.  **Ponuditelj/zajednica ponuditelja životopis stručnjaka dostavlja uz Ponudu.** **Ponuditelj/minimalno jedan član zajednice ponuditelja zapošljava ili ima ugovor o poslovnoj suradnji s navedenim stručnjakom.**  **Budući da je navedeno kriterij ENP, stručnjak koji bude predmetom vrednovanja mora i izvršavati predmet nabave i kao takav biti naveden u Ugovoru s odabranim Ponuditeljem/zajednicom ponuditelja.**  Budući da je navedeno kriterij ENP**, samo u iznimnim okolnostima na koje Ponuditelj/zajednica ponuditelja nema utjecaj postoji mogućnost zamjene, ali u tom slučaju Ponuditelj/zajednica ponuditelja mora osigurati stručnjaka čija zamjena ne bi utjecala na vrednovanje pristiglih ponuda** (Dodatno pojašnjenje: u slučaju stručnjaka koji je na vrednovanju dobio 10 bodova, a tijekom provedbe dođe do iznimnih okolnosti na koje Ponuditelj/zajednica ponuditelja nema utjecaja, Ponuditelj/zajednica ponuditelja tijekom provedbe projekta mora osigurati zamjenu koja bi na vrednovanju također dobila 10 bodova, odnosno, identične razine stručnosti). Zamjena stručnjaka ne smije imati učinak na rok za izvršenje Ugovora i predstavlja odgovornost Ponuditelja/zajednice ponuditelja.  Pod okolnostima na koje Ponuditelj/zajednica ponuditelja nema utjecaja mogu se smatrati okolnosti poput bolesti, ozljede, trudnoće i sl. Okolnosti poput premještanja zaposlenika/ugovorenog stručnjaka na drugu lokaciju/gradilište od strane Ponuditelja/zajednice ponuditelja i sl. ne može se smatrati okolnostima na koje Ponuditelj/zajednica ponuditelja nije mogao imati utjecaja.  Ukoliko Ponuditelj/zajednica ponuditelja ne pronađe adekvatnu zamjenu ili bi predložena zamjena utjecala na rezultate vrednovanja originalno zaprimljenih Ponuda (stručnjak čiji bi životopis ostvario manji broj bodova u odnosu na originalno predloženog stručnjaka), Naručitelj ima pravo raskinuti Ugovor.  **Zamjena mora biti pismeno odobrena od strane Naručitelja, a Naručitelj o izmjeni bez odgode obavještava PT1 i PT2 u vidu Obavijesti o izmjenama većega značaja u skladu s odredbama Čl. 19-22 Dodatka 1.2: Opći uvjeti Ugovora.** | | | |
| **BRZINA IZVOĐENJA I JAMSTVO KVALITETE** | | | |
| **Rok za izvršenje Ugovora** | 270 i više dana – 0 bodova  Od 180 do 270 dana – 5 bodova  Manje od 180 dana – 10 bodova | 10/10% | **Prilog I: Ponudbeni list** |
| U skladu s odredbama St. 2 Čl. 67 EU direktive 2014/24/EU.  Prilikom ispunjavanja Priloga I: Ponudbeni list, **Ponuditelj procjenjuje rok za izvršenje Ugovora kao razdoblje od uvođenja u posao do izvršenja stavaka 1, 2, 3, 4, 5, 6 i 7 Troškovnika.**  U rok za izvršenje Ugovora Ponuditelj **ne uračunava vrijeme potrebno za ishođenje dozvola i testiranje sustava od strane HEP-a i/ili drugih nadležnih institucija/tijela budući da vrijeme potrebno za ishođenje dozvole od strane drugog tijela nije u nadležnosti niti pod kontrolom Ponuditelja (stavka 8 Troškovnika).**  **Budući da je navedeno kriterij ENP, rok naveden u Ponudbenom listu predstavlja pravno obvezujuću obvezu Ponuditelja, nije podložan dodatnim pregovorima te će kao takav biti naveden u Ugovoru s odabranim Ponuditeljem.**  Budući da je navedeno kriterij ENP, **samo u iznimnim okolnostima na koje niti Naručitelj niti Ponuditelj nemaju utjecaj moguće je produženje roka izvođenja**. Navedene iznimne okolnosti definirane su u Poglavlju 22.: Jamstvo za uredno izvršenje Ugovora.  **Produženje mora biti pismeno odobreno od strane Naručitelja, a Naručitelj o izmjeni bez odgode obavještava PT1 i PT2 u vidu Obavijesti o izmjenama većega značaja u skladu s odredbama Čl. 19-22 Dodatka 1.2: Opći uvjeti Ugovora.** | | | |
| **Certifikati (ISO 9001, ISO 14001, ISO 45001 (ili jednakovrijedno)** | ISO 9001 ili jednakovrijedno – 3 boda  ISO 14001 ili jednakovrijedno – 3 boda  ISO 45001 ili jednakovrijedno – 4 boda | 10/10% | **Kopije certifikata** |
| U skladu s odredbama Čl. 62 EU direktive 2014/24/EU.  **Ponuditelj/zajednica ponuditelja uz ponudu dostavljaju kopiju certifikata.**  U slučaju zajednice ponuditelja kriterij se ostvaruje kumulativno, odnosno, **dovoljno je da minimalno jedan član zajednice ponuditelja posjeduje određeni certifikat kako bi zajednica ponuditelja dobila bodove prilikom vrednovanja ovoga kriterija.** | | | |
| **ODRŽIVOST** | | | |
| **Jamstveni rok na cjelokupan fotonaponski sustav** | 2- 5 godina – 0 bodova  5-10 godina – 5 bodova  10 i više godina – 10 bodova | 10/10% | **Prilog IV: Izjava o broju godina jamstvenog roka** |
| U skladu s odredbama St. 2 Čl. 67 EU direktive 2014/24/EU.  **Jamstvo se daje na kompletni sustav fotonaponske elektrane što uključuje svu opremu i radove potrebne za ispravan rad fotonaponske elektrane i potpunu funkcionalnost sustava. Jamstveni rok predstavlja jamstvo za zamjenu oštećenih dijelova uslijed oštećenja koja su rezultat redovnog i ispravnog korištenja robe i radova koji su predmet nabave. Ako je na pojedini dio fotonaponske elektrane isteklo ponuđeno tvorničko jamstvo**  **definirano troškovnikom, trošak nabavke novog dijela pokriven je ovim jamstvom u ponuđenom periodu jamstvenog roka. Ponuditelj tijekom jamstvenog roka jamči i financijski odgovara za sve štete nastale neadekvatnim postavljanjem fotonaponskog sustava.**  **Minimalni ponuđeni jamstveni rok je 2 godine. Naručitelj se obvezuje osigurati elektranu po principu „all-risks“ za vrijeme trajanja jamstvenog roka.**  **Jamstveni rok započinje po potpisivanju Zapisnika o primopredaji radova.**  **Budući da je navedeno kriterij ENP, jamstveno razdoblje navedeno u Prilogu IV: Izjava o broju godina jamstvenog roka predstavlja pravno obvezujuću obvezu Ponuditelja, nije podložan dodatnim izmjenama/pregovorima te će kao takav biti naveden u Ugovoru s odabranim Ponuditeljem/zajednicom ponuditelja.**  **NAPOMENA:**  Kao minimalni jamstveni rok u vrednovanju je definirano razdoblje od minimalno 2 godine budući da navedeno predstavlja minimalni zakonom dozvoljen rok u slučaju izvedbe radova. | | | |
| **EBITDA** | XE = Ex / EMAX x 10  XE – broj bodova ocjenjivane ponude  EMAX – najveća EBITDA  Ex – EBITDA ocjenjivane ponude  Do maksimalno 10 bodova | 10/10% | **Prilog I: Ponudbeni list** |
| U skladu s odredbama St.2 Čl. 67 EU direktive 2014/24/EU  **EBITDA se izračunava po formuli: poslovni prihod – poslovni rashod + amortizacija.**  **U slučaju zajednice ponuditelja kriterij se ostvaruje kumulativno, odnosno, zbrajanjem pojedinačnih EBITDA svih članova zajednice ponuditelja.**  Ponuditelj/zajednica ponuditelja vrijednost EBITDA-e unosi u Prilog I: Ponudbeni list.  U slučaju zajednice ponuditelja u Prilogu I unosi se kumulativna vrijednost cijele zajednice ponuditelja (zbroj EBITDA svih pojedinačnih članova zajednice ponuditelja). U Prilogu I.a svaki član zajednice ponuditelja navodi pojedinačnu vrijednost EBITDA-e za svoje poduzeće.  **Uz Prilog I: Ponudbeni list, Ponuditelj/svi članovi zajednice ponuditelja dostavljaju kopiju Godišnjeg financijskog izvješća (GFI) ili jednakovrijednog dokumenta iz zemlje u kojoj je pravni nastan Ponuditelja/članova zajednice ponuditelja za godinu 2018.**  **NAPOMENA:**  Podaci se dostavljaju za godinu 2018. budući da postoji mogućnost kako svi potencijalni Ponuditelji/članovi zajednice ponuditelja još uvijek nemaju odobrena financijska izvješća za godinu 2019. pa bi navedeno dovelo do neravnopravnog tretmana potencijalnih Ponuditelja. | | | |
| **EKOLOŠKE KARAKTERISTIKE PROIZVODA** | | | |
| **CO2 otisak fotonaponskog modula** | XCO2 = CO2MIN / CO2X x 10  XCO2 – broj bodova ocjenjivane ponude  CO2MIN – najniža ponuđena cijena  CO2X – cijena ocjenjivane ponude  Do maksimalno 10 bodova | 10/10% | **Prilog I: Ponudbeni list** |
| U skladu s odredbama Čl. 44 i Čl. 62 EU direktive 2014/24/EU.  Vrijednost se u Prilog I: Ponudbeni list unosi izražena u gramima po sistemu od proizvodnje do izlaza (eng. cradle to gate) u skladu s ISO 14067 ili jednakovrijednom normom. **U slučaju CO2 otiska, ponuditelj/zajednica ponuditelja navode CO2 otisak ponuđenog fotonaponskog modula. Navedeno se dokazuje dostavom kopije dokumenta koji dokazuje da je testiranje provedeno u skladu s ISO 14067 ili jednakovrijedne norme.** | | | |
| **UKUPNO** |  | **100/100%** |  |

## Formula za izračun ENP

**Cijena (maks. 30 bodova) + Iskustvo u izvedbi fotonaponskih elektrana (maks. 10 bodova) + Stručnjak s iskustvom u vođenju projekata izgradnje fotonaponskih elektrana (maks. 10 bodova) + Rok izvođenja od trenutka uvođenja u posao do izvršenja stavaka 1, 2, 3, 4, 5, 6 i 7 Troškovnika (maks. 10 bodova) + Certifikati (ISO 9001, ISO 14001, ISO 45001 (ili jednakovrijedno)) (maks. 10 bodova) + Jamstveni rok na cjelokupan fotonaponski sustav (maks. 10 bodova) + EBITDA (maks. 10 bodova) + CO2 otisak fotonaponskog modula (maks. 10 bodova) = UKUPNO (maks. 100 bodova)**

# NAČELO JEDNAKOVRIJEDNOSTI

Točka 7.1 Dodatka 2. „Postupci nabave za osobe koje nisu obveznici zakona o javnoj nabavi“ definira sljedeće:

**U opisu predmeta nabave ne smiju se isticati robne marke, osim u slučajevima kada je to jedini način da se isti točno opiše, ali tada svaka uputa na robnu marku mora biti popraćena izrazom ili „jednakovrijedno“.**

Na sve slučajeve u kojima je korišten pojam jednakovrijednosti, a prilikom definiranja kriterija jednakovrijednosti, primjenjuju se odredbe Priloga 12 EU Direktive 2014/24/EU koji pojam „jednakovrijednoga“ definira kao:

**Potvrde koje izdaju službeni instituti za kontrolu kvalitete ili agencije priznate stručnosti kojima se potvrđuje sukladnost proizvoda s točno određenim tehničkim specifikacijama ili normama na koje se upućuje.**

# MJESTO IZVOĐENJA RADOVA

**Priljevo 203, 32 000 Vukovar, k.č.br. 622/7, k.o. Vukovar**

# PRIPREMA I DOSTAVA PONUDA

Ponuda se dostavlja na hrvatskom jeziku i latiničnom pismu[[8]](#footnote-8). Pri izradi ponude, Ponuditelj/zajednica ponuditelja mora se pridržavati zahtjeva i uvjeta iz DZN te pripadajućih Dodataka koji su sastavni dio DZN.

**Ponude se dostavljaju** **isključivo** u obliku definiranom od strane Naručitelja (pripadajući Prilozi I-IV) sa svom popratnom dokumentacijom (definirano u Poglavlju 14.: Priprema i dostava Ponuda) u jednom zatvorenom paketu/omotnici **preporučenom pošiljkom s povratnicom na adresu:**

**Hrvoja Vukčića Hrvatinića 108, 32100 Vinkovci**

Uz adresu Naručitelja, potrebno je i naznačiti:

**„Izgradnja fotonaponske elektrane Vinkoprom Vukovar I za vlastite potrebe“**

**Ne otvarati prije službenog otvaranja**

Na poleđini naznačiti:

**Naziv i adresa Ponuditelja/predstavnika zajednice ponuditelja**

**Ponuditelj/zajednica ponuditelja sam snosi troškove izrade i slanja Ponude te rizik eventualnog gubitka, odnosno nepravovremene dostave ponude.** Ako omotnica nije označena u skladu sa zahtjevima iz DZN, Naručitelj ne preuzima nikakvu odgovornost u slučaju gubitka ili preranog otvaranja Ponude.

Ponude i dokumentacija priložena uz ponude, osim jamstva za ozbiljnost ponude, ne vraćaju se Ponuditeljima/zajednici ponuditelja.

# IZMJENA I/ILI DOPUNA PONUDE

**Ponuditelj/zajednica ponuditelja može do isteka roka za dostavu ponuda dostaviti izmjenu i/ili dopunu Ponude.** Izmjena i/ili dopuna Ponude dostavlja se na isti način kao i osnovna Ponuda s obveznom naznakom da se radi o izmjeni i/ili dopuni Ponude. U tom se slučaju vremenom zaprimanja smatra dostava posljednje verzije Ponude.

# ODUSTAJANJE OD PONUDE

Ponuditelj/zajednica ponuditelja može do isteka roka za dostavu ponude pisanom izjavom odustati od svoje dostavljene Ponude. Pisana izjava se dostavlja na isti način kao i Ponuda s obveznom naznakom da se radi o odustajanju od Ponude. U slučaju odustajanja, Ponuda se ne vraća Ponuditelju/zajednici ponuditelja. Jamstvo za ozbiljnost ponude vraća se Ponuditelju u trenutku primitka obavijesti o odustajanju.

# PRAVILA DOSTAVE DOKUMENATA

Sve tražene dokumente i dokaze koji se dostavljaju Ponuditelji/zajednice ponuditelja mogu dostaviti u izvorniku, ovjerenim ili neovjerenim preslikama. Navedeno se ne odnosi na Izjave koje moraju biti u izvorniku. U slučaju postojanja sumnje u istinitost podataka u priloženim dokumentima ili Izjavama ponuditelja/zajednice ponuditelja, Naručitelj se može obratiti nadležnim tijelima radi dobivanja informacija o situaciji tih Ponuditelja/zajednica ponuditelja, a u slučaju da se radi o Ponuditelju/zajednici ponuditelja sa sjedištem u drugoj državi, Naručitelj može zatražiti suradnju nadležnih institucija.

Ponuda mora sadržavati najmanje:

1. **Popunjen, potpisan i pečatom ovjeren Ponudbeni list** (Prilog I) – u slučaju zajednice ponuditelja potpisuju ga i ovjeravaju svi članovi zajednice ponuditelja
2. **Popunjen, potpisan i pečatom ovjeren Troškovnik** (Prilog II) – u slučaju zajednice ponuditelja potpisuju ga i ovjeravaju svi članovi zajednice ponuditelja
3. **Popunjenu, potpisanu i pečatom ovjerenu Izjavu o nepostojanju razloga isključenja** (Prilog III) - u slučaju zajednice ponuditelja potpisuje ga svaki član zajednice zasebno
4. **Popunjenu, potpisanu i pečatom ovjerenu Izjavu o broju godina jamstvenog roka** (Prilog IV) – u slučaju zajednice ponuditelja potpisuju ga i ovjeravaju svi članovi zajednice ponuditelja
5. **Dokumente/dokaze da Ponuditelj/zajednica ponuditelja zadovoljava tražene uvjete u skladu s odredbama Poglavlja 11. DZN (Kriteriji odabira):**
6. **Dokaz da Ponuditelj/član zajednice ponuditelja nije bio u blokadi 6 mjeseci prije predaje natječajne dokumentacije** - u slučaju zajednice ponuditelja dostavlja ga svaki član zajednice
7. **Dokaz da Ponuditelj/minimalno jedan član zajednice ponuditelja zapošljava/ima ugovor o poslovnoj suradnji s minimalno jednim ovlaštenim voditeljem građenja elektrotehničke struke**
8. **Potvrdu o upisu stručnjaka u imenik relevantne komore/Izjavu u skladu s odredbama Poglavlja 11**
9. **Reference Ponuditelja/zajednice ponuditelja u vidu potvrda treće strane o uredno izvedenim radovima s naznakom da se radi o fotonaponskoj elektrani u skladu s odredbama Poglavlja 11 u posljednjih 5 godina (minimalno jedna DC snage minimalno identična DC snazi fotonaponske elektrane koja je predmet nabave)**
10. **Životopis stručnjaka s jasnim referencama na** **iskustvo u izvedbi fotonaponskih elektrana**
11. **Kopije certifikata ISO 9001, ISO 14001, ISO 45001 (ili jednakovrijedno) kojima Ponuditelj/zajednica ponuditelja raspolaže[[9]](#footnote-9) te (obavezno) svih certifikata navedenih u stavci 1 Troškovnika**
12. **Kopiju dokumenta koji dokazuje da je testiranje CO2 provedeno u skladu s ISO 14067 ili jednakovrijedne norme.**
13. **Kopiju Godišnjeg financijskog izvješća (GFI) ili jednakovrijednog dokumenta iz zemlje u kojoj je pravni nastan Ponuditelja/članova zajednice ponuditelja za godinu 2018** - u slučaju zajednice ponuditelja dostavlja se za svakoga član zajednice zasebno
14. **Jamstvo za ozbiljnost ponude/bankovni izvadak kojim se dokazuje uplatu na račun Naručitelja u skladu s odredbama Poglavlja 21. DZN** (Jamstvo za ozbiljnost ponude)

**Dodatno, isključivo u slučaju zajednice ponuditelja, za svakoga člana zajednice ponuditelja dostavljaju se popunjeni, potpisani i pečatom ovjereni Prilozi I.a i I.b.**

# ROK VALJANOSTI PONUDE

**Rok valjanosti ponude je minimalno 90 dana od isteka roka za dostavu ponuda.** Naručitelj će odbiti ponudu čija je valjanost kraća od zahtijevane.

# ROK ZA DOSTAVU PONUDA

**Rok za dostavu ponude je 09/03/2020.**

Razmatrat će se sve ponude koje budu zaprimljene do ponoći navedenog datuma (po srednjeeuropskom vremenu, Zagreb (GMT+2)).

**NAPOMENA:**

Budući da bi zaprimanje Ponuda od strane Naručitelja do samog datuma koji je naveden u dokumentaciji doveo u nepovoljan položaj Ponuditelje iz udaljenijih krajeva RH te inozemstva ostavljajući im kraći vremenski rok za pripremu Ponuda, **pod** **pojmom „zaprimanja“ smatra se vrijeme predaje Ponude na pošti/kurirskoj službi.**

Navedeno se dokazuje pečatom pošte/kurirske službe iz koje je jasno vidljivo točno vrijeme predaje Ponude.

# ODREDBE KOJE SE ODNOSE NA ZAJEDNICU PONUDITELJA

Više gospodarskih subjekata može se udružiti i dostaviti zajedničku Ponudu, neovisno o uređenju njihova međusobnog odnosa. **Odgovornost Ponuditelja iz zajednice ponuditelja je solidarna.** Ponuda zajednice ponuditelja mora sadržavati podatke o svakom članu zajednice ponuditelja kako je određeno u Ponudbenom listu (Prilog I te Prilozi I.a i I.b).

U zajedničkoj ponudi mora biti navedeno koji će dio Ugovora u predmetnoj nabavi (predmet, količina, vrijednost i postotni dio) izvršavati pojedini član zajednice ponuditelja.

# JAMSTVO ZA OZBILJNOST PONUDE

**Ponuditelj je obavezan u Ponudi priložiti jamstvo za ozbiljnost ponude u obliku bankarskog jamstva u iznosu od 27.000,00 HRK** s klauzulom „plativo na prvi poziv“ odnosno „bez prava prigovora“ **ili potvrdu o uplati beskamatnog depozita u istom iznosu** na žiro-račun Naručitelja (IBAN: HR7524020061500046448 BANKA: Erste&Steiermärkische bank d.d.) uz naznačeni opis plaćanja „Novčani polog za ozbiljnost ponude“.

Bankarsko jamstvo mora biti bezuvjetno i glasiti na Naručitelja.

U slučaju zajednice ponuditelja jamstvo za ozbiljnost ponude mora glasiti na sve članove zajednice te mora sadržavati navod o tome da je riječ o zajednici ponuditelja.

Jamstvo za ozbiljnost ponude dostavlja se uz Ponudu, a u slučaju beskamatnog depozita Ponuditelj/zajednica ponuditelja uz Ponudu dostavlja bankovni izvadak kojim dokazuje uplata na račun Naručitelja.

**Ponude dostavljene bez jamstva za ozbiljnost ponude/dokaza o uplati beskamatnog depozita ili s jamstvima/beskamatnim depozitima čija vrijednost ne odgovara vrijednosti od 27.000,00 HRK smatrat će se nepotpunima i neće biti predmet vrednovanja.**

**Trajanje jamstva za ozbiljnost ponude iznosi 90 dana od isteka roka za podnošenje Ponude, a u slučaju produženja roka za podnošenje Ponude, trajanje jamstva se produžuje u skladu s produženjem roka za podnošenje Ponude.**

**Naručitelj će naplatiti iznos jamstva za ozbiljnost ponude/zadržat će beskamatni depozit u sljedećim slučajevima:**

**Prije odabira najboljeg Ponuditelja/zajednice ponuditelja**

* odustajanja Ponuditelja od svoje Ponude u roku njezine valjanosti, a nakon isteka roka za dostavu Ponuda,

**Nakon odabira najboljeg Ponuditelja/zajednice ponuditelja, odnosi se isključivo na Ponuditelja/zajednicu ponuditelja čija je Ponuda odabrana kao najbolja**

* odbijanja potpisivanja Ugovora o nabavi ili
* nedostavljanja jamstva za uredno izvršenje Ugovora

Izvornik jamstva dostavlja se u zatvorenoj plastičnoj foliji, a plastična folija čini sastavni dio ponude uvezane u cjelinu. Jamstvo ne smije biti ni na koji način oštećeno (bušenjem, klamanjem i sl.), a što bi onemogućilo valjanost istog.

**Jamstvo za ozbiljnost ponude/beskamatni depozit Naručitelj će vratiti Ponuditeljima/zajednicama ponuditelja koji nisu odabrani u postupku nabave u roku od najviše 10 (deset) dana nakon donošenja Odluke o odabiru/poništenju nabave.**

**Ponuditelju/zajednici ponuditelja čija Ponuda je odabrana u postupku nabave, jamstvo za ozbiljnost ponude Naručitelj će vratiti po dostavi bankarskog jamstva/dokaza o uplati beskamatnog depozita na račun Naručitelja za uredno izvršenje Ugovora.**

# JAMSTVO ZA UREDNO IZVRŠENJE UGOVORA

**Za uredno izvršenje Ugovora odabrani Ponuditelj/zajednica ponuditelja je dužan, u roku ne dužem od 30 (trideset) dana od dana sklapanja Ugovora, dostaviti bankarsko jamstvo za uredno izvršenje Ugovora na iznos od 10% ugovorene vrijednosti nabave bez PDV-a**, s rokom važenja 12 (dvanaest) mjeseci od dana potpisa ugovora i klauzulom „plativo na prvi poziv“, odnosno, „bez prava prigovora“ **ili potvrdu o uplati beskamatnog depozita u istom iznosu** na žiro-račun Naručitelja (IBAN: HR7524020061500046448 BANKA: Erste&Steiermärkische bank d.d.) uz naznačeni opis plaćanja „Novčani polog za uredno izvršenje Ugovora“. Bankarsko jamstvo mora biti bezuvjetno i glasiti na Naručitelja.

Ovo bankarsko jamstvo važi 12 (dvanaest) mjeseci od dana potpisa Ugovora, a bit će vraćeno u trenutku dostave zadužnice/potvrde o uplati beskamatnog depozita za jamstveni rok.

U slučaju zajednice ponuditelja jamstvo za uredno izvršenje ugovora mora glasiti na sve članove zajednice, a ne samo na jednog člana te jamstvo mora sadržavati navod o tome da je riječ o zajednici ponuditelja.

**Ukoliko Ponuditelj/zajednica ponuditelja u predviđenom roku ne dostavi bankarsko jamstvo/beskamatni depozit za uredno izvršenje ugovora, smatrat će se da je odustao od ponude. Naručitelj će naplatiti jamstvo za ozbiljnost ponude/zadržati beskamatni depozit** te donijeti odluku o poništenju postupka nabave.

**Jamstvo za ozbiljnost ponude/beskamatni depozit bit će naplaćeni i u slučaju da Ponuditelj/zajednica ponuditelja do dana potpisa Ugovora Naručitelju ne dostavi Potvrdu relevantne komore** vezano uz ispunjavanje propisanih uvjeta za povremeno ili privremeno obavljanje poslova sukladno relevantnim člancima Zakona o poslovima i djelatnostima prostornog uređenja i gradnje **stručnjaka čiji je životopis bio predmet vrednovanja.**

Ako Ponuditelj/zajednica ponuditelja vlastitom krivnjom ne izvrši ugovorne obveze u ugovorenom roku, Naručitelj će bez štete po svoja ostala prava iz Ugovora naplatiti ugovornu korekciju u iznosu od 5‰ (pet promila) za svaki dan kašnjenja do najviše do 10% (deset posto) od ugovorene cijene. Ako se Ugovorna korekcija akumulira do 10% (deset posto) od ugovorene cijene Ugovor će biti raskinut.

Bankarsko jamstvo/beskamatni depozit će u cijelosti biti naplaćeno i u slučaju ako Ponuditelj/zajednica ponuditelja tijekom ugovorenih rokova ne ispunjava ili neuredno ispunjava svoje Ugovorom preuzete obaveze.

# JAMSTVO ZA JAMSTVENI ROK

Odabrani Ponuditelj/zajednica ponuditelja je dužan u roku od 30 (trideset) dana od dana potpisa Zapisnika o primopredaji radova Naručitelju dostaviti zadužnicu ili zadužnice, izdane na ime Naručitelja i solemnizirane kod javnog bilježnika, izdane na način da pokrivaju iznos od 10% (deset posto) vrijednosti ugovora bez PDV-a ili potvrdu o uplati beskamatnog depozita u istom iznosu na žiro-račun Naručitelja (IBAN: HR7524020061500046448 BANKA: Erste&Steiermärkische bank d.d.) uz naznačeni opis plaćanja „Novčani polog za jamstveni rok“.

Zadužnicu ili zadužnice/beskamatni depozit za jamstveni rok će se naplatiti u slučaju da odabrani Ponuditelj/zajednica ponuditelja u jamstvenom roku ne ispuni obveze koje ima po osnovi Ugovora i ponuđenog jamstva.

Ukoliko Ponuditelj/zajednica ponuditelja ne dostavi zadužnicu ili ne uplati beskamatni depozit u roku od 30 (trideset) dana od dana potpisivanja Zapisnika o primopredaji radova, Naručitelj će naplatiti jamstvo za uredno izvršenje Ugovora.

Naručitelj će Ponuditelju/zajednici ponuditelja vratiti zadužnicu(e) ili vratiti uplaćeni beskamatni depozit po isteku Jamstvenog roka sukladno Ugovoru.

# ROK ZA DONOŠENJE ODLUKE

**Naručitelj će Odluku o odabiru donijeti u roku ne dužem od 30 dana** od završetka roka za dostavu ponuda koji je definiran u Poglavlju 19.: Rok za dostavu ponuda DZN.

Svim neuspješnim Ponuditeljima/zajednicama ponuditelja bit će poslana Odluka o odbijanju ponude te Odluka o odabiru[[10]](#footnote-10), a s odabranim Ponuditeljem/zajednicom ponuditelja Naručitelj pristupa potpisivanju Ugovora.

U slučaju zajednice ponuditelja, Naručitelj Odluku o odabiru dostavlja predstavniku zajednice ponuditelja.

# ROK ZA ŽALBU NA ODLUKU

**Odredbama Dodatka 2. „Postupci nabave za osobe koje nisu obveznici zakona o javnoj nabavi“ u skladu s čijim odredbama se provodi predmetna nabava, nije propisana mogućnost žalbe na odluku Naručitelja.**

Odluka o odabiru postaje izvršna dostavom odabranom Ponuditelju/zajednici ponuditelja. Odluka o odabiru dostavlja se Ponuditelju/predstavniku zajednice ponuditelja bez odgode u pisanom obliku.

**Rok mirovanja se ne primjenjuje.**

# ROK ZA POTPISIVANJE UGOVORA

Naručitelj će s odabranim Ponuditeljem/zajednicom ponuditelja potpisati Ugovor **u roku ne dužem od 30 (trideset) dana od donošenja Odluke o odabiru.**

# ROK ZA UVOĐENJE U POSAO

Naručitelj će odabranog Ponuditelja/zajednicu ponuditelja uvesti u posao **u roku ne dužem od 30 (trideset) dana od dana potpisivanja Ugovora.**

# ROK ZA IZVRŠENJE UGOVORA

Rok za izvršenje Ugovora predmet je ocjene projektnih prijava iz Poglavlja 11.: Kriteriji odabira.

Ponuditelj/zajednica ponuditelja rok za izvršenje Ugovora navodi u Prilogu 1.: Ponudbeni list koji je sastavni dio ove dokumentacije.

**Prilikom ispunjavanja Ponudbenog lista, Ponuditelj/zajednica ponuditelja procjenjuje rok za izvršenje Ugovora kao razdoblje od uvođenja u posao do izvršenja stavaka 1, 2, 3, 4, 5, 6 i 7 Troškovnika.**

U rok za izvršenje Ugovora Ponuditelj/zajednica ponuditelja **ne uračunava vrijeme potrebno za ishođenje dozvola i testiranje sustava od strane HEP-a i/ili drugih nadležnih institucija/tijela budući da vrijeme potrebno za ishođenje dozvole od strane drugog tijela nije u nadležnosti niti pod kontrolom Ponuditelja/zajednice ponuditelja (stavka 8 Troškovnika).**

Budući da je navedeno kriterij ENP, **samo u iznimnim okolnostima na koje niti Naručitelj niti odabrani Ponuditelj/zajednica ponuditelja nemaju utjecaj moguće je produženje roka izvođenja**.

Odabrani Ponuditelj/zajednica ponuditelja i Naručitelj imaju pravo na produženje roka izvođenja radova u sljedećim slučajevima:

* uslijed nastupa više sile,
* uslijed mjera predviđenih aktima javnopravnih tijela,
* uslijed nepredviđenih radova ili okolnosti uslijed kojih je došlo do duljeg zastoja ili usporenja radova, a odabrani Ponuditelj/zajednica ponuditelja ih nije mogao otkloniti poduzimanjem odgovarajućih mjera.

Pod višom silom podrazumijevaju se prirodni događaji, npr. poplave, požari i sl. ili pak ljudske radnje koje utječu na tijek radova, kao npr. karantena, iznenadno ograničenje trgovine robama bitnim za odvijanje radova i sl. Odabrani Ponuditelj/zajednica ponuditelja i Naručitelj neće u navedenim slučajevima imati međusobnih potraživanja zbog eventualno nastalih troškova uslijed produženja roka izvršenja predmeta nabave osim u slučaju kad su mjere predviđene aktima javnopravnih tijela donesene isključivo zbog krivnje odabranog Ponuditelja/zajednice ponuditelja.

**Produženje mora biti pismeno odobreno od strane Naručitelja, a Naručitelj o izmjeni bez odgode obavještava PT1 i PT2 u vidu Obavijesti o izmjenama većega značaja u skladu s odredbama Čl. 19-22 Dodatka 1.2: Opći uvjeti Ugovora.**

# ROK, NAČIN I UVJETI PLAĆANJA

**Odabrani Ponuditelj/zajednica ponuditelja će za izvedene radove ispostavljati mjesečne privremene situacije i okončanu situaciju.** Nadzorni inženjer i Naručitelj su dužni ovjeriti, pregledati i potvrditi ispravnost privremene situacije u roku od 5 (pet) dana, a okončanu u roku od 10 (deset) dana, od zaprimanja situacije.

**Naručitelj će odabranom Ponuditelju/zajednici ponuditelja platiti neosporen iznos za izvedene radove prema ovjerenim situacijama u roku do maksimalno 30 (trideset) dana od ovjere situacije od strane Naručitelja.**

1. Prilog 1.2.: Opći uvjeti Ugovora, St 6.2 Čl. 6 i St. 6.3 Čl. 6:

   6.2. Neovisno o izvješćima koje je Korisnik obvezan podnositi u skladu s ovim Općim uvjetima, PT2 i/ili PT1 može u svako doba zahtijevati dostavu dodatnih informacija o projektu, korisniku, održivosti, rezultatima i pokazateljima napretka projekta. Navedeno se može zahtijevati za vrijeme izvršavanja Ugovora te u razdoblju od 5 godina nakon završnog plaćanja korisniku. Korisnik dostavlja tražene informacije u roku koji je odredio PT2 i/ili PT1, a koji ne može biti kraći od 7 niti duži od 30 dana.

   6.3. Osim PT-ovima, Korisnik mora omogućiti pristup svim dokumentima i podatcima vezanim uz ugovoreni projekt i KT-u, UT-u, TO-u, TR-u, Europskoj komisiji i/ili osobama koje su oni ovlastili. Na zahtjev prethodno navedenih tijela, Korisnik je obvezan dostaviti sve zahtijevane informacije. [↑](#footnote-ref-1)
2. Zahtjev je pravovremen ako je dostavljen Naručitelju najkasnije tijekom osmog (8) dana prije dana u kojem ističe rok za dostavu Ponuda. [↑](#footnote-ref-2)
3. Direktiva 2014/24/EU Europskog parlamenta i Vijeća od 26. veljače 2014. o javnoj nabavi i o stavljanju izvan snage Direktive 2004/18/EZ [↑](#footnote-ref-3)
4. Direktiva 2014/25/EU Europskog parlamenta i Vijeća od 26. veljače 2014. o nabavi subjekata koji djeluju u sektoru vodnog gospodarstva, energetskom i prometnom sektoru te sektoru poštanskih usluga i stavljanju izvan snage Direktive 2004/17/EZ [↑](#footnote-ref-4)
5. **Dodaci** predstavljaju dokumente sastavljene od strane Naručitelja kojima se **jasno i detaljno definira predmet nabave** i predstavljaju osnovu za sastavljanje ponude od strane Ponuditelja/zajednice ponuditelja. [↑](#footnote-ref-5)
6. **Prilozi** predstavljaju obrasce sastavljene od strane Naručitelja koje **ispunjava Ponuditelj/zajednica ponuditelja kako bi sastavio svoju ponudu**. Ponude koje nisu predane u obliku/obrascima koji su definirani u Prilozima I-IV neće biti razmatrane. [↑](#footnote-ref-6)
7. U skladu s odredbom Točke 11. Dodatka 2. „Postupci nabave za osobe koje nisu obveznici zakona o javnoj nabavi“ [↑](#footnote-ref-7)
8. Iznimno je moguće navesti pojmove, nazive projekata ili publikacija i sl. na stranom jeziku te koristiti međunarodno priznat izričaj, odnosno tzv. internacionalizme, tuđe riječi i prilagođenice. [↑](#footnote-ref-8)
9. U slučaju certifikata ISO 9001, ISO 14001, ISO 45001 (ili jednakovrijedno), budući da su navedeni kriterij za ENP, Ponuda će se smatrati potpunom i kada nisu dostavljeni svi navedeni certifikati. Nedostavljanje navedenih certifikata utječe isključivo na vrednovanje (bodovanje) Ponude Ponuditelja/zajednice ponuditelja i nije isključujući čimbenik. [↑](#footnote-ref-9)
10. Točka 17. Dodatka 2. „Postupci nabave za osobe koje nisu obveznici zakona o javnoj nabavi“ definira sljedeće: NOJN pisanim putem obavještava sve subjekte koji su dostavili ponudu o odabranom ponuditelju, prilažući presliku Odluke o odabiru te im šalje obrazloženu pisanu obavijest o odbijanju njihove ponude. [↑](#footnote-ref-10)